
**OLAINES NOVADS**

No Olaines novada inventarizācijas sarakstā ir iekļautas 6 apdzīvotās vietas – Medemciems, Jāņupe, Pārolaine, Grēnas, Pēternieki un Virši.

Esošajā situācijā sabiedrisko pakalpojumu sniedzēja nodrošināti ūdenssaimniecības pakalpojumi no minētajām vietām ir pieejami tikai Pārolainē.

Pārolainē un Pēterniekos ūdenssaimniecības attīstības plānošanas vajadzībām ir izstrādāti tehniski ekonomiskie pamatojumi, 2012.gadā tiek veikta Pārolaines TEPa aktualizācija, bet Pēternieku TEPa izstrāde ir apturēta, jo tuvākajos gados nav paredzēts Pēterniekos veikt būvdarbus, kas saistīti ar ūdenssaimniecības infrastruktūras attīstību.

Attiecībā uz Grēnu ciema ūdenssaimniecības attīstības plānošanu šobrīd Olaines novada pašvaldība un ūdenssaimniecības pakalpojumu sniedzējs izskata lietderību izstrādāt TEPu un virzīt projektu ERAF līdzfinansējuma saņemšanai.

**[](http://www.olaine.lv/uploads/filedir/Karte/olainesnovads.jpg)**

Olaines novada karte. [www.olaine.lv](http://www.olaine.lv)

|  |  |
| --- | --- |
|  |  |
| **Grēnas** ir ciems, kas pieguļ Olainei. Tajā ir individuālo dzīvojamo māju apbūve. Pašlaik ir uzsākta TEP-a izstrāde. Plānots 2012.gadā iesniegt projekta iesniegumu ERAF finansējuma saņemšanai. Iedzīvotāju skaits uz 01.01.2012 ir 290. | **Virši** ir apdzīvota vieta, kas izveidojusies kā dārzkopības kooperatīvs, tas atrodas no Olaines Rīgas virzienā, aiz Rīgas apvedceļa. Tuvākajos gados nav plānots tajā attīstīt sabiedrisko pakalpojumu sniedzēja ūdensapgādes un kanalizācijas infrastruktūru. Iedzīvotāju skaits uz 01.01.2012 ir 240. |
| **Medemciems** ir dārzkopības kooperatīvs, kas atrodas no Olaines Rīgas virzienā, aiz apvedceļa. Tuvākajos gados nav plānots tajā attīstīt sabiedrisko pakalpojumu sniedzēja ūdensapgādes un kanalizācijas infrastruktūru.  Vienā (salīdzinoši nelielā) šī ciema daļā ir ierīkoti ūdensvada un kanalizācijas tīkli. Ņemot vērā, ka Medemciemā ir salīdzinoši blīva apbūve, to var uzskatīt par perspektīvu ūdensapgādes projekta realizācijai. Iedzīvotāju skaits uz 01.2012. - 971 | **Jāņupe** ir dārzkopības kooperatīvs, kas atrodas uz dienvidiem no Olaines. Tuvākajos gados nav plānots tajā attīstīt sabiedrisko pakalpojumu sniedzēja ūdensapgādes un kanalizācijas infrastruktūru. Iedzīvotāju skaits uz 01.2012. – 653. |

**Pārolaines** ciemā plānoti šādi pasākumi:

1. Ūdensapgādes tīklu paplašināšana un sacilpošana, L=2700 m.
2. Kanalizācijaas sistēmas paplašināšana, L=3790 m.

Ūdenssaimniecības pakalpojumu sniedzējs plāno aktualizēt TEPu un iesniegt iesniegumu ERAF finansējuma piesaistei 2012.gada 1.pusgadā.

**Pēternieku** ciemā plānoti šādi pasākumi:

1. Jauna urbuma izbūve.
2. Ūdensapgādes tīklu rekonstrukcija, L=560 m, un paplašināšana, L=1515 m, t.sk. sacilpošana.
3. USS izbūve.
4. Kanalizācijas tīklu paplašināšana, L=1770m, un 3 KSS izbūve.
5. Kanalizācijas tīklu rekonstrukcija, L=480 m.
6. Ūdens rezervuāra izbūve ugunsdzēsības vajadzībām.

Ūdenssaimniecības pakalpojumu sniedzējs nav plānojis tuvākajos gados realizēt ūdenssaimniecības attīstības projektu Pēterniekos, jo TEPa izstrādes gaitā konstatēts, ka nepieciešamās investīcijas ir pārāk lielas pret prognozētajiem vides ieguvumiem.